ຟິລິບປິນ ແລະຍີ່ປຸ່ນ ຮ່ວມກັນຊ້ອມລົບທາງທະເລ
ຟິລິບ​ປີນ ​ແລະ​ ຍີ່ປຸ່ນ ຮ່ວມກັນ ຊ້ອມລົບທາງທະເລ ເທື່ອທຳອິດ ທີ່ຈັດ​ຂື້ນ​ຢູ່​ພາຍ​ໃນ ​ວົງລັດ​ສະ​ໜີ 44 ກິ​ໂລແມັດ ຂອງ​ເຂ​ດ​ແດນ​ທາງ​ນ້ຳ ຂອງ​ຟິລິບ​ປີນ ​ໃກ້​ກັບ​ເກາະ Corregidor.
ຟິລິບປີນ ແລະຍີ່ປຸ່ນ ຊຶ່ງແຕ່ລະປະເທດໄດ້ພົວພັນກັບ ການຂັດ ແຍ້ງທີ່ຂົມຂື່ນທາງນານນຳ້ລະເລກັບ ຈີນ ກຳລັງທຳການຊ້ອມລົບ ທາງທະເລ ຮ່ວມກັນເປັນເທຶ່ອທຳອິດ ການຊ້ອມລົບມີຂື້ນໃນວັນອັງຄານມື້ນີ້ ຢູ່ທະເລຈີນໃຕ້ ທີ່ຮ່ວມທັງ ເຮືອພິຄາດ ຍີ່ປຸ່ນ ສອງລຳ ແລະກຳປັ່ນລົບ ຟິລິບປີນ ນຶ່ງລຳ ອີງ ຕາມເຈົ້າໜ້າທີ່ ມານິລາ ມານີລາ ໄດ້ປະຕິເສດວ່າ ການຊ້ອມລົບນີ້ ມີເປົ້າໝາຍແນ່ໃສ່ ເພື່ອສົ່ງສານໄປຫາປັກກິ່ງ ແຕ່ກັບໄດ້ຢືນຢັດວ່າ ເປົ້າໝາຍແມ່ນເພື່ອເສີມສະມັດຕະພາບທາງທະຫານ ແລະການຮ່ວມມືກັນ ບັນດາເຈົ້າໜ້າທີ່ກ່າວວ່າ ການຊ້ອມລົບ ທີ່ສຳຄັນຢ່າງນຶ່ງນັ້ນ ແມ່ນຈະພົວພັນ ກັບການ ນຳເອົາເຮືອບິນເຮລິຄອບເຕີ ຂື້ນຈາກກຳປັ່ນລົບຂອງ ຟິລິບປີນ ໄປລົງມາຈອດ ເທິງເຮືອ ພິຄາດ ຂອງຍີ່ປຸ່ນ ຫົວໜ້າກອງທັບເຮືອຟິລິບປີນ ທ່ານ Jesus Millan ກ່າວຕໍ່ສື່ຂ່າວ GMA News Online ວ່າ “ການຊ້ອມນີ້ ແມ່ນເພື່ອຈຸດປະສົງດ້ານຄວາມປອດໄພ ເພື່ອຫລີກລ້ຽງການ ປະເຊີນໜ້າກັນຢູ່ທະເລ ອຸບັດເຫດທີ່ບໍ່ຄ່ອຍເກີດຂື້ນເທົ່ານັ້ນ ” ໜັງສືພິມ GMA News Online ລາຍງານວ່າ ການຊ້ອມລົບ ຈະຈັດຂື້ນຢູ່ພາຍໃນວົງ ລັດສະໜີ 44 ກິໂລແມັດ ຂອງເຂດແດນທາງນ້ຳຂອງຟິລິບປີນ ໃກ້ກັບເກາະ Corregidor ບ່ອນທີ່ບໍ່ມີການຂັດແຍ້ງເລື້ອງດິນແດນ ກັນກັບຈີນ